पंजाब रोडवेज के चालक, परिचालक को छात्रों ने पीटा, रुपये छीनने का आरोप
गांवखूनन में कुछ विद्यार्थियों ने पंजाब रोडवेज के चालक परिचालक से मारपीट की और उनसे नकदी छीन ली। घायल चालक परिचालक को नागरिक अस्पताल में भर्ती करवाया गया है। सूचना मिलने पर नागपुर पुलिस चौकी प्रभारी साधु सिंह मौके पर पहुंचे। पुलिस ने दोनों के बयान दर्ज कर जांच शुरू कर दी।
पंजाब रोडवेज बुढ़लाडा डिपो की बस परिचालक गांव जटाना खुर्द निवासी सुखबीर सिंह चालक सरदूलगढ़ के गांव कुसला निवासी राजेंद्र सिंह ने बताया कि वे शनिवार सुबह करीब 7 बजे बस लेकर सरदूलगढ़ से रतिया रहे थे। गांव खूनन के पास बाइक पर सवार चार युवकों ने उनकी बस रोक ली। उन्होंने समझा कि वे बस में सवार होना चाहते हैं। जैसे ही बस रोकी तो उन्होंने डंडे से परिचालक सुखबीर सिंह से मारपीट करने लगे। चालक यात्रियों ने बीच-बचाव का प्रयास किया तो आरोपियों ने उनसे भी झगड़ा किया। आरोप है कि आरोपी युवकों ने परिचालक सुखबीर सिंह से बैग छीनने का प्रयास किया जिससे बैग में रखी करीब 5 हजार की नगदी टिकट काटने वाली मशीन गिर गई और आरोपी उसे उठाकर भाग निकले। चालक परिचालक का कहना है कि आरोपी बीते दिन टिकट काटने बस रोकने की बात कह रहे थे, जबकि उनका उनसे कभी किसी प्रकार का झगड़ा नहीं हुआ था। उन्होंने वहां से बस भगा ली और नागपुर चौकी में लेकर आए। सूचना उन्होंने बुढलाडा के जीएम, अड्डा इंचार्ज यूनियन प्रधान को दी। सूचना मिलने पर पंजाब रोडवेज के अधिकारी भी मौके पर पहुंचे। घायलों को नागरिक अस्पताल में भर्ती करवाया गया। आरोपी गांव खूनन के रहने वाले बताए गए हैं। बताया गया है कि वे नागपुर स्कूल के छात्र हैं, क्योंकि उन्होंने स्कूली वर्दी पहनी हुई थी। चौकी प्रभारी साधु सिंह ने बयान दर्ज कर जांच पड़ताल शुरू कर दी है। पुलिस ने स्कूल में जाकर सीसीटीवी कैमरे खंगाले। अभी तक उनका सुराग नहीं लगा।
नागरिक हस्पताल में पंजाब रोडवेज के परिचालक सुखबीर सिंह से घटना की जानकारी लेते नागपुर चौकी प्रभारी साधू राम।
hin_Deva hin_Deva hin_Deva bho_Deva